
1. Лойиҳанинг умумий мақсади
«ЎзТМК» АЖда бошқарув қарорларини қабул қилиш самарадорлигини ошириш, молиявий оқимларни шаффоф бошқаришни таъминлаш ва раҳбарият учун ишончли бошқарув ҳисоботлари тизимини (Management Dashboard / Report) яратиш.
2. Асосий вазифалар (Scope of Work)
Консалтинг компанияси қуйидаги вазифаларни тўлиқ бажариши талаб этилади:
· Молиявий тузулмани тахлил қилиш ва такомиллаштириш бўйича таклифлар ишлаб чиқиш: Жорий молиявий ва ташкилий тузилманинг таҳлили, камчиликларни аниқлаш ва таркибий бўлинмаларнинг вазифалар тақсимотини кўриб чиқиш.
· Марказлаштирилган молиявий бошқарув моделларини ишлаб чиқиш: Харажатлар, даромадлар ва инвестиция марказларини (Profit/Cost Centers) шакллантириш.
· Бошқарув ҳисоботи концепциясини яратиш: Раҳбарият учун зарур бўлган асосий KPI'лар ва молиявий ҳисоботлар пакетларини (P&L, Cash Flow, Balance Sheet) бошқарув учун қулай шаклда ишлаб чиқиш.
· Бюджетлаштириш жараёнларини такомиллаштириш: Йиллик, чораклик ва ойлик бюджетларни тузиш, назорат қилиш ҳамда таҳлил қилиш регламентини яратиш.
· Автоматизацияга тайёрлаш: Ишлаб чиқилган ҳисобот шаклларини ERP / 1С тизимларига интеграция қилиш бўйича техник талабларни тайёрлаш.
3. Талаб этиладиган натижалар (Deliverables).
Лойиҳа якунида консалтинг компанияси қуйидаги ҳужжатлар ва тизимларни топшириши лозим:
· Диагностика ҳисоботи: Жорий молиявий тузилма ва ҳисоботлар тизимининг таҳлили.
· «ЎзТМК» АЖ Молиявий сиёсати: Янгиланган молиявий тузилма бўйича таклифлар ва молиявий тахлиллар.
· Бошқарув ҳисоботлари альбоми: Ҳисобот формалари ва уларни тўлдириш услубиёти (методологияси).
· Бюджет регламенти: Бюджет тузиш, келишиш ва ижросини назорат қилиш қоидалари.
· Ходимларни ўқитиш: ЎзТМК ходимлари учун янги тизим бўйича тренинглар ва амалий семинарлар ўтказиш.
4. Ижрочига қўйиладиган малака талаблари
· Молиявий консалтинг, аудит ва бизнес-процессларни реинжиниринг қилиш соҳасида камида 5 йиллик тажриба.
· Ишлаб чиқариш, металлургия ёки саноат тармоқларида шу каби лойиҳаларни муваффақиятли якунлаганлик тажрибаси.
· Жамоада ACCA, CPA ёки CIMA сертификатларига эга малакали мутахассисларнинг мавжудлиги.
5. Лойиҳани амалга ошириш муддатлари
· Умумий муддат: Шартнома имзоланган кундан бошлаб 6 ойда.

